રાજકોટ તા. ૧૪: સામા કાંઠે પેડક રોડ પર પેડકના દરવાજા પાસે આવેલી શિવકૃપા ટ્રાવેલ્સ એન્ડ કારગો નામની ઓફિસ-ગોડાઉનમાં રાત્રે પાંચ અજાણ્યા શખ્સોએ છકડો રિક્ષામાં આવી ધમાલ મચાવી બેફામ તોડફોડ કરી અડધા લાખનું નુકસાન કર્યુ હતું. તેમજ એક કર્મચારીને માર માર્યો હતો. ઘટના સીસીટીવી કેમેરામાં ઘટના કેદ થઇ હોઇ પોલીસે ફૂટેજને આધારે આરોપીઓની શોધખોળ આદરી છે. ગુવારના પાર્સલના પૈસા બાબતે આ માથાકુટ થઇ હતી.